22/03/2012 | Administración LocalMunicipal
Ordes
Aprobación definitiva modificación puntual das Normas subsidiarias de planeamento municipal do Concello del Ordes sobre o uso específico de cemiterio. Publicación normativa e ordenanzas

Mediante Orden de 15 de marzo de 2012 do Sr. Conselleiro de Medio Ambiente, Territorio e Infraestruturas aprobouse definitivamente a modificación puntual das Normas subsidiarias de planeamento municipal do Concello del Ordes sobre o uso específico de cemiterio. De conformidade co establecido nos artigos 92 da Lei 9/2002, de 30 de decembro e 70 da Lei 7/1985, de 2 de abril, faise pública a normativa e ordenanzas do plan aprobado definitivamente. “USO E TRAMITACIÓN CLASES, REGULACIÓN E CONDICIÓN DOS USOS […] 3. PARÁMETROS DE IDENTIFICACIÓN E CLASIFICACIÓN DOS USOS […] USOS NON REGULADOS ESPECIFICAMENTE POLAS ORDENANZAS URBANÍSTICAS Englóbanse neste apartado aqueles usos que en razón das súas características ou circunstancias non é propio abranguelos nas ordenanzas urbanísticas, ben pola natureza da súa singular peculiaridade, regulada de seu por normativa específica e suficiente aos efectos urbanísticos (como os aeroportos, …etc.), de xeito que abonda con sinalar o seu encravamento e identificación no ordenamento, ou ben por corresponder a usos xerais do sistema de viais e espazos públicos que contan cos seus propios regulamentos de uso (lexislación sobre tráfico, circulación e seguridade vial, bandos gobernativos e municipais sobre urbanidade e uso de espazos públicos determinados, …etc.), coa salvidade dos casos que por seren obxecto de recoñecemento ou tratamento diferenciado outorgado ou refrendado polo ordenamento urbanístico son recollidos nas correspondentes ordenanzas de protección histórica, artística, cultural, salvagarda do medio natural, …etc. No caso específico de cemiterios, e independentemente do que se poida mencionar noutros parágrafos destas ordenanzas, cumprirase o que establece a lexislación urbanística vixente para dito uso na clasificación de Solo non urbanizable común (NU) e Solo de protección de masas forestais (SF), ademáis dos requirimentos que poida establecer a normativa aplicable, en xeral, a lexislación medioambiental e, en concreto e a día de hoxe, o Decreto 134/1998, de 23 de abril, de policía sanitaria mortuoria (modificado parcialmente polo Decreto 3/1999, de 7 de xaneiro). No ámbito do Solo non urbanizable de núcleo rural (NN) permitirase a ampliación dos tradicionais existentes segundo o establecido no artigo 54 do devantido Decreto 134/1998, de 23 de abril. No caso de ampliación de cemiterios existentes vinculados a unha igrexa catalogada, e por razóns de protección do patrimonio cultural, a ampliación estará limitada a unha ocupación máxima do 25% do xa existente, salvo nos casos dos cemiterios de Mesón do Vento e Leira no que a ampliación poderá ascender ao 40% e no de Ardemil ao 70%. En todo caso, para a obtención das respectivas licenzas de ampliación de cemiterios nos contornos de protección de igrexas ou outros elementos catalogados ou inventariados requirirase autorización previa do organismo competente da Consellería de Cultura que terá carácter vinculante, podendo condicionar na súa resolución a ubicación ou tamaño da ampliación proxectada. Para a obtención da autorización da ubicación e o tamaño da ampliación proxectada tan so será necesaria a presentación dun proxecto básico no que se indique a posición e o volume a edificar en relación co contorno, en especial cos elementos catalogados. Todo elo sen prexuízo de que unha vez autorizados estes extremos deba presentarse ao proxecto de execución para a obtención de licenza e informe sectorial pertinente. Por outra banda entres os estudos pertinentes que de cara á protección do patrimonio se deban aportar, incluirase obrigatoriamente unha prospección arqueolóxica da zona, excepto nos cemiterios de Ardemil, Leira e Mesón do Vento, os cales, debido á súa inminente ampliación, xa contan con el. Nestes tres casos tan so será necesario un seguimento arqueolóxico da execución das obras”. Ordes, 15 de marzo de 2.012 O Alcalde-Presidente Manuel Regos Boquete